
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 9. jūlija noteikumos Nr. 449 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākuma "Vides izglītību veicinoši pasākumi sabiedrības informētībai un prasmju attīstībai" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka tiek atbalstīta Eiropas Reģionālās attīstības fonda finansējuma novirzīšana 2 000 000 euro apmērā no Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās atlases kārtas (turpmāk – 2.2.3.3. pasākuma trešā kārta) uz Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.2. pasākumu "Vides izglītību veicinoši pasākumi sabiedrības informētībai un prasmju attīstībai".
· 4. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2025. gada 18. februāra noteikumos Nr. 107 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumi", nosakot, ka turpmāk 2.2.3.3. pasākuma trešās kārtas kopējais finansējums ir ne mazāks kā 16 470 589 euro, tai skaitā Eiropas Reģionālās attīstības fonda finansējums – 14 000 000 euro un nacionālais finansējums (valsts budžeta finansējums) – ne mazāks kā 2 470 589 euro, sagatavos kopā ar citiem (būtiskiem) grozījumiem šajā normatīvajā aktā.
· 5. Atzīt par aktualitāti zaudējušu Ministru kabineta 2025. gada 20. maija sēdes protokollēmuma (prot. Nr. 20 18.§) 4. punktu.

